Държавен вестник, бр. 64, 2010 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  64
съобщенията във връзка с чл. 15а, ал. 1, т. 6 
ЗПУ съобразно стандарт БДС ЕN 13850:2004 и 
всички негови последващи изменения.
Допълнителни разпоредби
§ 1. По смисъла на тези нормативи:
1. „Д + n“ – време за пренасяне от край до 
край, където Д е датата на подаване, а n – броят 
на работните дни, които изтичат между датата 
на подаване и тази на получаване.
2. „Дата на подаване“ – денят на подаване 
на пощенската пратка или пощенския колет, 
ако подаването се е състояло преди последното 
събиране, посочено за съответното място за 
достъп. Когато подаването се е състояло след 
този краен час, за дата на подаване се счита 
датата на деня на следващото събиране.
§ 2. Нормативите за качество на универсал­
ната пощенска услуга и ефикасността на обслуж­
ване могат да бъдат изменяни по инициатива 
на Комисията за регулиране на съобщенията.
Преходни и заключителни разпоредби
§ 3. Тези нормативи се приемат на основание 
чл. 15, ал. 1, т. 7 от Закона за пощенските услуги 
и се прилагат по отношение на универсалната 
пощенска услуга, извършвана от пощенския 
оператор със задължение за извършване на 
универсална пощенска услуга.
§ 4. С тези нормативи се отменят Норма­
тивите за качество на универсалната пощенска 
услуга и ефикасността на обслужване, приети с 
Решение № 1546 от 29.07.2004 г. на КРС (ДВ, 
бр. 71 от 2004 г.) и изменени с Решение № 1859 
от 21.09.2006 г. (ДВ, бр. 34 от 2007 г.).
§ 5. Нормативите за качество на универ­
салната пощенска услуга и ефикасността на 
обслужване влизат в сила от датата на обна­
родването им в „Държавен вестник“.
Председател: В. Божков
6602
СИСТЕМА
за образуване на пощенските кодове на мре­
жите на пощенския оператор със задължение 
за извършване на универсалната пощенска 
услуга и на пощенските оператори, извършващи 
услуги, включени в обхвата на универсалната 
пощенска услуга
(Приета с Решение № 807 от 29 юли 2010 г. 
на Комисията за регулиране на съобщенията)
Чл. 1. С тази система се определят усло­
вията и редът за образуване на пощенските 
кодове на мрежите на пощенския оператор със 
задължение за извършване на универсалната 
пощенска услуга и на пощенските оператори, 
извършващи услуги от обхвата на универсалната 
пощенска услуга. 
Чл. 2. Пощенският код в Република Бъл­
гария, въведен от пощенския оператор със 
задължение за извършване на универсалната 
пощенска услуга „Български пощи“ – ЕАД, е 
национален пощенски код. Пощенският код е 
четирицифрено число и е означение на населено 
място или район в големите населени места. 
1. Първата цифра указва пощенската кодова 
зона. 
2. Първата и втората цифра, взети заедно, 
указват пощенския район.
3. Четирите цифри, взети заедно, указват 
националния пощенски код на населеното 
място или район в големите населени места.
Чл. 3. Пощенските оператори, извършващи 
услуги от обхвата на универсалната пощенска 
услуга, задължително използват националния 
пощенски код като база за образуване на по­
щенските кодове за мрежите си.
Чл. 4. Пощенският оператор със задължение 
за извършване на универсалната пощенска 
услуга и пощенските оператори, извършващи 
услуги от обхвата на универсалната пощенска 
услуга, осигуряват възможност на потребителите 
да използват националния пощенски код при 
подаване на пощенски пратки, като предвидят 
необходимите означения върху формуляри, 
адресни етикети, пликове и др.
Чл. 5. Националните пощенски кодове на 
всички населени места са посочени в Указателя 
на пощенските кодове на населените места в 
Република България и на районите в големите 
населени места (указател), който се издава от 
„Български пощи“ – ЕАД.
Чл. 6. Комисията за регулиране на съобще­
нията поддържа и публикува на своята страница 
в интернет указателя.
Чл. 7. Промени на национални пощенски 
кодове в указателя се извършват от Комисията 
за регулиране на съобщенията по инициатива 
на пощенския оператор със задължение за из­
вършване на универсалната пощенска услуга 
„Български пощи“ – ЕАД.
1. Пощенският оператор със задължение за 
извършване на универсалната пощенска услуга 
„Български пощи“ – ЕАД, внася уведомление 
с предложение и мотиви за промяна в триде­
сетдневен срок преди промяната.
2. Комисията за регулиране на съобщени­
ята разглежда постъпилото предложение и в 
тридесетдневен срок от датата на внасянето му 
приема решение.
3. Комисията за регулиране на съобщенията 
публикува на своята интернет страница всички 
съгласувани промени в указателя.
Чл. 8. КРС предоставя указател на оператори, 
извършващи услуги от обхвата на универсал­
ната пощенска услуга, при постъпило искане.
Чл. 9. Пощенските оператори, извършващи 
услуги от обхвата на универсалната пощенска 
услуга, могат да образуват пощенския код за 
мрежите си, като към националния пощенски 
код добавят букви, цифри и символи с цел 
образуване и използване на индивидуален 
разширен пощенски код.